Nemzeti Múzeum (Szczecin)

A Szczecini Nemzeti Múzeum egy több épületegységből álló múzeum, amely régészeti, régi és modern művészeti, történelmi, numizmatikai, tengerészeti, néprajzi gyűjteményekkel rendelkezik. Története 1945. augusztus 1-jén hozták létre Szczecinben. Az intézmény alapítója és szervezője a poznańi Lech Krzekotowski volt, tevékenységét a szczecini muzeológia úttörője, Kazimierz Haska támogatta. A múzeum átvette a Hakenterrasse Stadtmuseum (ma Wały Chrobrego) és a Pommersches Landesmuseum gyűjteményének maradványait. Gyűjteni kezdték a lengyel kortárs művészet alkotásait is. A következő években gyarapították gyűjteményeket, először más lengyel múzeumoknak köszönhetően, majd fokozatosan létrehozva a saját gyűjteményeiket. Ezzel egy időben – főleg néprajzi – tárgyakat átadott más varsói múzeumok számára. Bartolomeo Colleoni velencei szobrának másolata, Heinrich Dohrn gyűjteményéből (évekig a varsói Szépművészeti Akadémia udvarán állt), és Michelangelo Mózes-szobrának márványmásolata (uo.), Szczecin „ajándékai” voltak a fővárosnak, a szczecini múzeumból vették át őket. 1947 őszén a múzeum regionális intézményi státuszt kapott, és Nyugat-Pomerániai Múzeumként felügyelte a nyugat-pomerániai kulturális intézményeket. 1970-ben a gyűjtemény régión felüli értékének elismeréseként „Nemzeti Múzeum” rangjára emelték. Az 1970-es években a Szczecini Nemzeti Múzeum további két épülettel gazdagodott: a Régi Városházával, ahol a Szczecini Történeti Múzeumot hozták létre, és a szczecini erőd egykori helyőrségi főhadiszállásának bal szárnyával, amely ma a Kortárs Művészeti Múzeum. Igazgatók Lech Krzekotowski (1945–1955) Wladyslaw Filipowiak (1955–2000) Lech Karwowski (2001 óta) Gyűjtemények A múzeum jelenleg a Nyugat-pomerániai vajdaság legnagyobb kulturális intézménye, több mint 150 000 tárggyal rendelkezik, köztük a középkori művészet remekeivel: ilyenek például a Madonna a gyermekével Gardnóból, a Boldogságos Szűz Mária legrégebbi szobrai Lengyelországból, román stílusú oszlopok Kołbaczból, feszület Kamień Pomorskiból, a „szép Madonna” Bukowoból. Értékes régészeti emlékeket őriz, köztük 12 000 évvel ezelőtt szarvasagancsból készült varázsbotot, Lengyelország legrégebbi figurális ábrázolásával, nautológiai és néprajzi gyűjteményeket, valamint értékes numizmatikai tárgyakat. A szczecini múzeumban található Lengyelország legnagyobb gyűjteménye a nem Európán kívüli országok tárgyi kultúrájáról, például az afrikai művészet gyűjteménye különösen értékes. A szczecini Nemzeti Múzeum gyűjteményei a történelem előtti időktől napjainkig készült műalkotások és műszaki kultúra széles skáláját tartalmazzák. Gyűjtemények alapkategóriái Minden kategóriát a múzeum külön osztálya kezeli. Korai művészet a 18. századig. Antik gyűjtemény, középkori művészet, 16–18. századi festészet és szobrászat, rajz és grafika, a művészet és a kézművesség kapcsolata, katonai tárgyi emlékek Európai művészet 1800–1945 Modern művészet Régészet: kőkorszak, bronzkor, ókor, középkor Numizmatika: érmék, pomerániai érmék, érmek és kitüntetések, szfragisztika, bankjegyek Pomeránia néprajza Nem európai kultúrák: Afrika, Amerika, Ausztrália és Óceánia, Ázsia Tengerészeti gyűjtemény Stetiniana Épületei, és állandó kiállításai A Szczecini Nemzeti Múzeum hat épületben található (egy kortárs és négy történelmi épület a városközpontban és egy kiállítás Gryficében). Mintegy 20 állandó kiállítást és számos időszaki kiállítást rendeztek itt. Főépület Rejtett jelentések. Művészet Pomerániában a 16. és 17. században A fény misztériuma. Középkori művészet Pomerániában Európa ősi gyökerei. Szczecin Dohrn gyűjtemény Egy afrikai faluban Afrika művészete – maszk és fétis között A mágia gyermekei. Afrikai babák és marionettek Regionális Hagyományok Múzeuma (pomerániai szejm palotája) Pomeránia aranykora. Művészet a pomerániai hercegek udvarában a 16. és 17. században Pomerániai gazdaság. Az érmék, bankjegyek és pecsétek tükrében Régi ezüsttárgyak Szczecin Történeti Múzeum (Staromiejski Városháza) A legrégebbi emlékek Szczecin történetéből Szczecin története és kultúrája a svéd és porosz időkben Hans Stettiner és Jan Szczeciński. Szczecin mindennapjai a XX. században Bernhard Heiliger szobra a múzeum épülete előtt Kortárs Művészeti Múzeum (Pałac pod Głowami) Az ellenzék városa – a tiltakozás városa Nyugat-Pomerániai Vasutak kiállítása A szczecini Nemzeti Múzeum állandó kiállításai Válogatott művek a múzeum gyűjteményéből Irodalom Ilse Gudden-Lüddeke (Hrsg.): Chronik der Stadt Stettin. Verlag Gerhard Rautenberg, Leer 1993, ISBN 3-7921-0515-2, S. 610–613 Genowefa Horoszko: Führer durch Pommersche Museen. Marschallverwaltung der Pommerschen Woiwodschaft, Stettin 2001, ISBN 83-86136-13-8, S. 48 ff. [Útmutató a pomerániai múzeumokhoz] S.P. Kubiak (Hrsg.): Sztuka zwyrodniała ze zbiorów Muzeum Miejskiego w Szczecnie wśwetle źródeł archiwalnych / Klassische Moderne – Entartete Kunst aus dem Bestand des Stettiner Stadtmuseums im Licht der archivischen Quellen. Stettin 2017 Otto Kunkel: Werden und Wesen des Stadtmuseums auf der Hakenterrasse in Stettin. In: Pommern (ISSN 0032-4167), Jahrgang 1971, Heft 3. (Újranyomtatva: Die Pommersche Zeitung, Jahrgang 2012, Nr. 51/52, S. 12–14) Jegyzetek Fordítás Ez a szócikk részben vagy egészben a Muzeum Narodowe w Szczecinie című lengyel Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Nemzeti Múzeum, Szczecin Hivatalos honlap További információk Nemzeti Múzeum, Szczecin Facebook rajongói oldal Fellebbenő lepel - Kortárs történeti központ Szczecinben magyarnarancs.hu, 2017. június 15.